labas nang talaga sa dilang alinlangan ang pagwawagi ng kanyang mga hangarin! subali'ngayong natitiyak na ang kanyang pagwawagi, ay ngayon naman siya nauumid mandin sa naglalambingang bigkasin ng makata at sa mga kilos nitong maaaring mahalata ng iba. huwag ka nang maingay, tirso, ang saway na amang sa lalaki, hayan lamang si dioni baka naririnig na tayo. ang mga bisig nilang nagkakakawit ay siya na lamang nagpahayagan ng kanikanyang ibig sabihin sa bisa ng bahagyang pagsiko ng isa sa isa na ipinagkaunawaan nila. sa isang dako, si dioni, na di naman patay na loob sa balabalaki ng kabataan, ay talaga palang may napaghahalata na sa dalawa niyang kasama, kaya'sa simula pa ng nahigingan niyang paguusap, ay kinusa na ang di pagaalis ng mukhang paharap sa dakong malayo. hindi masama ang pagbibigay. ang bulong niyang mangitingiti sa kanyang sarili. ilang saglit na walang nagbubuka ng bibig. dioni, ang tawag mayamaya ng mestisa. baka naiinip ka na? kung hindi kayo naiinip ay hindi rin ako.